વીએચપીના સૂત્રોએ એવો દાવો કર્યો હતો કે ધોળકા પ્રખંડ વિશ્વ હિન્દુ પરિષદ તથા બજરંગદળના તમામ પદાધિકારીઓએ પોતાના પદ પરથી રાજીનામા આપી દીધા છે. એ જ રીતે વિહિપ-ઉત્તર ગુજરાત પ્રાંતના અધ્યક્ષને સંબોધીને લખવામાં આવેલા પત્રમાં જણાવાયું છે કે ‘ખૂબ જ દુ:ખ સાથે આપને સુવિદિત કરીએ છીએ કે વિશ્વ હિન્દુ પરિષદ હવેથી સરકારી સંસ્થા બની ગઈ છે ત્યારે અમો વિશ્વ હિન્દુ પરિષદ કર્ણાવતી મહાનગરની ટીમ, શહેરનાં સંગઠનાત્મક આઠ જિલ્લા અને ૬૨ પ્રખંડના તમામ હોદ્દેદારો સામૂહિક રાજીનામા આપી રહ્યાં છીએ.’ બીજી તરફ ડો.પ્રવીણ તોગડિયા તા.૧૭મી એપ્રિલના રોજ અમદાવાદમાં ઉપવાસ ઉપર બેસશે તેવી જાહેરાત પણ કરી હતી.